পরিচালক মোহাম্মদ মুনীর চৌধুরী সোমবার এক সংবাদ বিজ্ঞপ্তিতে জানান, কারখানা দুটির মধ্যে সরদার এ্যাপারেলস লি. ২০০৩ সাল হতে এবং কাসিক এ্যাটায়ার্স লি. ২০০৪ সাল হতে পরিবেশ অধিদপ্তরের ছাড়পত্র ব্যতীত এবং বর্জ্য পরিশোধনাগার স্থাপন ছাড়া সম্পূর্ণ বেআইনিভাবে পরিবেশ দূষণ ঘটিয়ে উৎপাদন  কার্যক্রম চালিয়ে যাচ্ছে। এ দুটি কারখানা থেকে সৃষ্ট প্রায় ৫ লাখ ঘনমিটার ডাইং-এর কেমিক্যাল মিশ্রিত অপরিশোধিত ও দূষিত তরল বর্জ্য স্থানীয় খালে ফেলা হয়েছে। বর্জ্য মিশ্রিত এ পানি স্থানীয় মখশ বিলে ছড়িয়ে ব্যাপক পরিবেশ বিপর্যয় ঘটছে। এ দুটি কারখানাকে ২০০৭ থেকে ২০১০ সাল পর্যন্ত বর্জ্য পরিশোধনাগার স্থাপন করে পরিবেশ দূষণ বন্ধের ক্রমাগত নোটিশ দেয়া হলেও কারখানার মালিকরা তাতে কর্ণপাত করেনি। এমনকি কারখানার উৎপাদন কার্যক্রম বন্ধের নির্দেশ দেয়া হলেও তাও মানেনি। দুটি কারখানার কোনটি এখনও পর্যন্ত বর্জ্য পরিশোধনাগার স্থাপনের কোনো উদ্যোগ  গ্রহণ করেনি। অব্যাহতভাবে পরিবেশ আইন লঙ্ঘন এবং মখশ বিলের পরিবেশের বিপর্যয় ঘটানোর অপরাধে সরদার এ্যাপারেলস লি. কে ২৯.১৮ লাখ টাকা এবং কাসিক এ্যাটায়ার্স লি. কে ১০.৮৫ লাখ টাকা তিপূরণ দণ্ড প্রদান করে অবিলম্বে বর্জ্য পরিশোধনাগার স্থাপনের কঠোর নির্দেশ দেয়া হয়েছে। ব্যর্থতায় কারখানার মালিকদের গ্রেফতার করে এবং কারখানার গ্যাস ও বিদ্যুৎ সংযোগ বিচ্ছিন্ন করে কঠোর আইনানুগ ব্যবস্থা গ্রহণের নোটিশ দেয়া হয়েছে।